Երեկ ՀՀ ԱԺ արտաքին հարաբերությունների հանձնաժողովի նախագահ Արմեն Աշոտյանը հայտարարեց, որ ինքը պատրաստ է Սերժ Սարգսյանին առաջադրել ՀՀ վարչապետի պաշտոնում։ Սրան զուգահեռ նաև Աշոտյանը հարցին թե ով է լինում վարչապետ, պատասխանեց, որ երբեմն լինում են ֆիլմեր, սցենարներ, որոնց վերջաբանը մենք գիտենք, զգում ենք, սակայն շարունակում ենք նայել։ Ասել է թե՝ մի արագացրեք այն, ինչ այսպես թե այնպես տեղի է ունենալու։ Իհարկե, այսօր քչերն են կասկածում, որ անկախ նրանից,թե ով կլինի Հայաստանի ապագա վարչապետը, Սերժ Սարգսյանը մնալու է քաղաքականության մեջ ու լինելու է երկրում քաղաքական ամենամեծ ազդեցություն ունեցող ֆիգուրը։